อัมรินทร์ สิมะโรจน์

อัมรินทร์ สิมะโรจน์ ชื่อเล่น หลุยส์ เกิด 26 สิงหาคม 2520 เป็นนักแสดง, นักธุรกิจและนักการเมืองชาวไทย

ประวัติ 
อัมรินทร์ สิมะโรจน์ เป็นบุตรชายของ นายมงคล สิมะโรจน์ อดีตรองผู้ว่าราชการกรุงเทพมหานครและอดีตนักการเมืองพรรคประชาธิปัตย์ และเป็นน้องชายแท้ ๆ ของ นายภิมุข สิมะโรจน์ เลขานุการผู้ว่าราชการกรุงเทพมหานคร(นาย ชัชชาติ สิทธิพันธุ์)อดีตรองหัวหน้าพรรคกล้า อดีตสมาชิกสภาผู้แทนราษฎร พรรคไทยรักไทย เขตบางพลัด

จบการศึกษาระดับปริญญาตรี จากคณะวิศวกรรมศาสตร์ จุฬาลงกรณ์มหาวิทยาลัย, ปริญญาโท เศรษฐศาสตร์บริหาร จุฬาลงกรณ์มหาวิทยาลัย และปริญญาโท ทางด้านบริหารธุรกิจ จาก  University of York ประเทศอังกฤษ

เข้าสู่วงการบันเทิงในราวปี พ.ศ. 2541 ด้วยการชนะเลิศการประกวด Mr. Top Model และถูกชักชวนจาก สุรางค์ เปรมปรีดิ์ ให้มาเป็นนักแสดงในบทนำ สังกัดช่อง 7 มีผลงานละครโทรทัศน์เรื่องต่าง ๆ เช่น หนุ่มทิพย์ ในปี พ.ศ. 2542, แม่มดเจ้าเสน่ห์, ทายาทอสูร ในปี พ.ศ. 2544 และจิตสังหาร ในปี พ.ศ. 2545 ต่อมาได้เปลี่ยนมารับบทร้าย เช่น ปลาบู่ทอง ในปี พ.ศ. 2552 และเพลงรักข้ามภพ ในปีเดียวกัน เป็นต้น

นอกจากการแสดงแล้ว ก่อนเข้าวงการบันเทิงยังเคยรับราชการในกระทรวงอุตสาหกรรม  และยังเป็นนักธุรกิจด้วยการมีกิจการเป็นของตนเองในฐานะกรรมการผู้จัดการ บริษัท แววดัง ซึ่งเป็นธุรกิจประเภทบันเทิง  และเป็นนักวิเคราะห์หลักทรัพย์ประจำ บริษัท หลักทรัพย์ไทยพาณิชย์ อีกทั้งเป็นนักการเมืองท้องถิ่นด้วยการลงสมัครเลือกตั้งเป็น ส.ก. (สมาชิกสภากรุงเทพมหานคร) ของเขตบางพลัด สังกัดพรรคไทยรักไทย แต่มีได้รับการเลือกตั้ง เพราะแพ้ไปด้วยคะแนนเพียง 67 คะแนนเท่านั้น

ปัจจุบันทำงานตำแหน่ง รองกรรมการผู้จัดการ บริษัท ซัสโก้ จำกัด (มหาชน)

ชีวิตส่วนตัว สมรสกับสกุลรัตน์ อัศวนิเวศน์ (จ๊อย) ไปเมื่อเดือนพฤศจิกายน พ.ศ. 2552 มีลูกชาย 2 คน

ผลงานละครโทรทัศน์

ละครพื้นบ้านและละครจักร ๆ วงศ์ ๆ 
 ละครพื้นบ้านหรือละครจักร ๆ วงศ์ ๆ ทั้งหมดด้านล่างนี้ออกอากาศทางช่อง 7

ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางช่อง 7

ละครสั้น 
 2554 ฟ้ามีตา ตอน...กิมจิในไหปลาร้า
 2556 ฟ้ามีตา ตอน...เขารวย-เราจน รับบท วัสพล
 2556 ศีล 5 คนกล้าท้าอธรรม ช่อง 5 ตอน ความลับมรณะ (รับเชิญ)
 2558 ฟ้ามีตา ตอน...เด็กก็คือเด็ก รับบท ชัย

พิธีกร 
 Mirror Game ปฏิบัติการบานกระจก (ช่อง 7)
 อัจฉริยะไอที (ช่อง 9)
 คนดังหลังข่าว (ช่อง 9)

มิวสิควีดีโอ 
 เพลง อยู่ร่ำไป ศิลปิน เรย์ คู่กับ กัลยกร นาคสมภพ (พ.ศ. 2544)

รางวัล
รางวัลเมขลา ครั้งที่ 22 (2545) ผู้แสดงสนับสนุนชายดีเด่น จากละคร จิตสังหาร

อ้างอิง

บุคคลจากกรุงเทพมหานคร
บุคคลจากโรงเรียนกรุงเทพคริสเตียนวิทยาลัย
นิสิตเก่าคณะวิศวกรรมศาสตร์ จุฬาลงกรณ์มหาวิทยาลัย
นิสิตเก่าคณะเศรษฐศาสตร์ จุฬาลงกรณ์มหาวิทยาลัย
นักแสดงชายชาวไทย
นักแสดงละครโทรทัศน์ชายชาวไทย
พิธีกรชาวไทย
นักธุรกิจชาวไทย
นักแสดงสังกัดช่อง 7
ข้าราชการพลเรือนชาวไทย
พรรคไทยรักไทย